钦定古今图书集成/理学汇编/文学典/第008卷 > 吴氏林下偶谈 > 《铭诗》
## 钦定古今图书集成/理学汇编/文学典/第008卷 > 吴氏林下偶谈 > 《铭诗》

铭，诗之工者，昌黎《六一水心》为最。东坡《表忠观碑铭》
云：“仰天誓江，月星晦蒙。强弩射潮，江海为东。”只此四
句，便见钱镠忠勇英烈之气闪烁乾坤。《上清储祥宫碑铭》云：“于皇祖宗，在帝左右。风马云车，从帝来狩。阅
视新宫，察民之言。佑我文母，及其孝孙。”读之俨然如
画，悚然如见，而天帝与祖宗所以念下民、眷子孙之
意，又仁慈恻怛如此。后之为文者，非不欲极力模写，
往往形质虽具，而神气索然矣。